**מיזם התנ"ך**

**דוח רבעון ראשון**

‏י"ב כסלו תשע"ט; 20 בנובמבר 2018

1. **כללי:**

התכנית הלאומית לתנ"ך, שהמיזם במרכז לזהות ישראלית יהודית במכון הרטמן הוא אבן הפינה שלה, היא ניסיון חלוצי לחולל שינוי מערכתי בהוראת המקרא בבתי הספר הממלכתיים בישראל. המיזם מציב מטרה שאפתנית : שינוי חברתי שבו מקבל המקרא מקום מרכזי בשיח הזהות היהודית-ישראלית והוא נתפס כנכס אישי ורלוונטי של תלמידי החינוך הממלכתי. המיזם במכון הרטמן מכוון להעלאת רמת ההוראה של המקרא על ידי הכשרת מורי מקרא מעולי- מהלך שהוא אמצעי חיוני להשגת מטרת התכנית הלאומית.

ספר התנ"ך הוא מקור לשפה העברית, מקור לתרבות היהודית והכללית ובסיס משותף לבירור ערכי עבור מיליוני אנשים בעולם.  ספר התנ"ך במדינת ישראל הוא חוט מקשר בין אדם לעמו ולארצו, ותוכן שעשוי לשמש מצע לבניית השקפת עולם ישראלית-יהודית-דמוקרטית בחינוך הממלכתי.

הנחת יסוד של מיזם התנ"ך היא שמורים לתנ"ך המוּנָעים מכוח חזון בעל עוצמה ומצויידים בכלים פדגוגיים אפקטיביים הם המפתח לחיזוק מעמדו ומשמעותו של התנ"ך במערכת החינוך, והם המפתח להשפעה מיטיבה על  תלמידים במדינת ישראל. זהו תחום דעת הבונה ערכיו וזהותו של אדם.

המיזם מאתר ומסייע בהתפתחות מורים מצוינים לתנ"ך המקבלים ידע, כלים ומשאבים על מנת להוביל הוראה דיאלוגית, מאתגרת ומעוררת מחשבה. צוות המיזם מנחה את המורים ופועל עימם, שואף לחזק את אמונתם ביכולתם, לתת כלים ומשאבים ולתבוע את העלאת קרנה וטיבה של הוראת מקצוע התנ"ך במדינת ישראל. הנחיית המורים מתמקדת בבירור השקפת עולם ישראלית יהודית פלורליסטית התואמת לערכי מערכת החינוך הממלכתית, ביסוס הגאווה המקצועית של מורי התנ"ך ומדגישה פיתוח דרכי הוראה מתחדשות.

המיזם במכון נערך בשיתוף ובתיאום מלא עם משרד החינוך ומטמיע את תכנית הלימודים החדשה במקרא שאושרה לאחרונה. המשרד מעמיד לטובת המיזם אמצעים שונים ובכללם: מימון של יוזמות מורים חדשות המביאות הצעות מהשטח לשיפור הוראת התנ"ך בבתי ספר בכל הארץ וסל שעות לביצוע השתלמויות מורים בתנ"ך המובלים על-ידי המורים הלומדים במיזם.

1. **מהקמת התוכנית לחודשי עבודה ראשונים - יצירת יש מאין:**

דוח זה מציג את העבודה שנעשתה במיזם מאז תחילת הפעלתו במסגרת מכון הרטמן ב- 1 באוגוסט 2018. בטבלה להלן יפורטו הפעולות שנעשו מרגע כניסת המיזם לאחריותו של המכון וכניסה לעבודה בלוח זמנים קצר ביותר.

|  |  |  |
| --- | --- | --- |
|  | **שלב** | **תיאור השלב** |
|  | **ניסוח מטרות אופרטיביות** | כתיבת מסמך יסוד שמתאר את היעד הכללי של המיזם ואת מטרות העבודה של תכנית הפיילוט בחודשי ההפעלה הראשונים שלו.  המסמך נועד לעשות פעולה כפולה: להניח תשתית מוסכמת לפעולה יחד עם השארת מרחב ניכר לשאלות שיעלו מתוך העבודה עצמה. |
|  | **גיבוש צוות ניהול והוראה** | בניית צוות המיזם שישקף בצורה המיטבית מרכיבי תוכן, פדגוגיה וניהול. תהליך בניית הצוות היה מורכב וכלל כמה שינויים שבסופם הצוות התייצב ונקבעו תפקידים ותחומי אחריות של כל אחד מחברי הצוות.  מנהל המיזם – רני יגר  חברת הנהלה ואחראית תוכן - ד"ר רוני מגידוב  הוראת פדגוגיה חדשנית – ד"ר גלי מיר-תיבון  מנהלת אדמיניסטרציה – מירב פישמן |
|  | **גיבוש צוות מנחים** | 5 המנחים נבחרו לתפקיד בידי מובילי המיזם בפאזה הקודמת שלו. היה צורך להיפגש עם כולם ולהניח תשתית לעבודה משותפת. |
|  | **מפגשי מנחים** | מידי יום ראשון צוות הנהלת התכנית נפגש ליום לימוד ודיון עם חמשת המנחים מהר מאד התבהר לנו שאנחנו יוצרים למעשה תכנית **הכשרה למורי מורים-**מהלך שיש לו מטרות בפני עצמו:   1. פיתוח המנחים כקבוצת עמיתים שמאפשרת דיון באתגרי הוראת התנ"ך, שיתוף בהצלחות ופיתוח אסטרטגיה של שינוי הוראה. 2. גיבוש שפת תוכן/פדגוגיה משותפת 3. הכנת מפגשי המורים של ימי רביעי ומשוב עליהם 4. רכישת כלים להנחיית קבוצות לשם הובלת העבודה עם המורים. 5. היכרות עם הרעיונות ועם השפה של מכון הרטמן.   עד כה קיימנו 8 מפגשים שכל אחד מהם כלל התייחסות למטרות לעיל וכן דיון בבניית תכנית העבודה הכללית של המיזם. |
|  | **למידה של קבוצות מורים למורים הלומדים במחוזות ובתחום מערכת החינוך היסודית**  **עבודה במערכת החינוך היסודית** | המורים במחוזות צפון, דרום, ירושלים, תל-אביב ומורי מהערכת החינוך היסודית נפגשים מידי יום רביעי ליום למידה ודיון בהנחית המנחה האזורי. המטרות שהעמדנו לעצמנו במפגשים האזוריים הינן:   1. יצירת קבוצת מורים עובדת החולקת קשיים והצלחות 2. הטמעת שפת תוכן/פדגוגיה משותפת 3. למידה מתוך צפייה בהוראת עמיתים 4. פדגוגיה חדשנית - תרגול 5. עבודה על פיתוח יוזמות, הגשת ומשוב על יוזמות חינוכיות בתחום התנ"ך 6. הקמת קהילת מורים בבית ספר ומתן כלי הנחיה   אחת לשלושה שבועות מגיעות כל הקבוצות ללמוד במכון. למפגשים אלה יש מטרות ייחודיות:  1. יצירת תחושת השתייכות למיזם ולתהליך ארצי ורחב של שיפור הוראת המקרא.  2. למידה של כלים חדשניים וידע רלוונטי  להוראת תנ"ך.  3. מפגש מעורר השראה עם קוראות וקוראים במקרא. עד כה נפגשו מורי המיזם עם כמה מאנשי המכון וחוקריו וביניהם: הרב ד"ר דניאל הרטמן, פרופ' ישראל קנוהל, פרופ' משה הלברטל, עו"ד ציונה קינג-יאיר  4. העמדת התנ"ך כציר בזהות יהודית-ישראלית.  עד כה התקיימו 4 מפגשים במכון ו 6 מפגשי אזור.  מורי המערכת היסודית מקבלים ידע וכלים למורי תנ"ך בכלל ומקיימים דיון ברלוונטיות שלהם ובהתאמתם לבית הספר היסודי. כמו כן מהווה הקבוצה מרחב שבו נידונות שאלות שעולות מהשטח עצמו.  הנהלת המיזם ומנחת הקבוצה היסודית דנים באתגרים היחודיים של המערכת היסודית. נושא זה דורש לימוד נוסף של השטח ובדיקת דרכי התערבות של גופים אחרים במערכת זו. בסופו של תהליך זה אנחנו שואפים להגיש מסמך הכולל כמה הצעות לפעולה בשנה הבאה. |
|  | **הגשת יוזמות מורים למימון משרד החינוך** | 90% ממורי המיזם הגישו למשרד החינוך (למרות לוח הזמנים הקצר מאד- 30.9) הצעה למימון יוזמה לפיתוח מרחב/פדגוגיה חדשה בתחום התנ"ך בבית הספר. ההצעות כולם עברו שלב סינון ראשוני והן נמצאות כעת בבדיקה של משרד החינוך. |
|  | **העמדת המערכת האדמיניסטרטיבית: מקומות המפגש, ההסעות למכון, מערכת התשלומים לעובדים והמלגות** | זמן רב הושקע בבניית המערכת שמאפשרת את כל עבודת הלימוד והדיון של המיזם. דגש הושם על תנאי לימוד מכבדים ועל רמת מקצועיות גבוהה שיוצרים את התנאים שמאפשרים ומזמנים את שינוי ההוראה שאליו אנחנו מכוונים. |
|  | **בניית מערכות היחסים המקצועיות עם שותפים: משרד החינוך והקרן התורמת** | המכון עומד במרכזה של עבודה שיש לה שותפים חיוניים. אנחנו משקיעים בבניית שגרת עבודה עם כל אחד מהשותפים.  אנו מתכננים ועדת היגוי משותפת שאמורה להתכנס במחצית דצמבר ואחר-כך שוב לאורך השנה. |
|  | **בניית תכנית עבודה שנתית** | הנהלת התכנית מצויה בתהליך של בניית תכנית העבודה השנתית. תהליך זה כולל מספר סבבי דיונים שכללו:   * גיבוש צירי עבודה וסוגיות בצוות הניהול של התכנית * הבאת התכנית לדיון בפני פורום המנחים * הטמעת צירי העבודה והסוגיות בלוח שנה ודיון בלוח בפורום הנהלת המרכז לזהות יהודית ישראלית * סבב הערות נוספות בפורום הנהלת המרכז, המנחים ונציגי הקרן התורמת. * הכנסת תיקונים ותחילת עבודה לפי תכנית העבודה |